# Adomynė

### Straipsnis iš Vikipedijos, laisvosios enciklopedijos.

Adomynė
[[Image:|270px]]
Adomynė
Koordinatės |

55°45'00″ š. pl. 25°18'20″ r. ilg.

Artimiausias miestas |
Savivaldybė | Kupiškio rajonas
Seniūnija | Šimonių seniūnija
Gyventojų skaičius | 328 (2001 m.)

Vietovardžio kirčiavimas (2 kirčiuotė)
Vardininkas: | Adomỹnė
Kilmininkas: | Adomỹnės
Naudininkas: | Adomỹnei
Galininkas: | Adomỹnę
Įnagininkas: | Adomynè
Vietininkas: | Adomỹnėje

Adomynė – kaimas Kupiškio rajono pietryčiuose, į rytus nuo Šimonių, 8 km į šiaurę nuo Svėdasų. Stovi medinė Švč. M. Marijos bažnyčia (pastatyta 1921 m.), varpinė, veikia pagrindinė mokykla, biblioteka (nuo 1950 m.), paštas, medicinos punktas, ryšių skyrius, laisvalaikio centras, kaimo bendruomenė (tarybos pirmininkė – Aldona Matarienė). Yra kapinės, kuriose palaidota fizikė Janina Vizbaraitė, seni dvaro pastatai, sodyba.

## [taisyti] Dvaras

Dvaro medinė sodyba prie kelio nedidelės aukštumos šlaite. Kelias seniau buvo apsodintas medžiais ir turėjo vartus. Šiaurinėje kelio pusėje apie 1810 m. pastatytas medinis klasicistinio stiliaus gyvenamasis namas, o pietinėje – ūkiniai statiniai (jie nėra išlikę). Kitoje namo pusėje buvo sodas ir tvenkinys.

Namas buvo didelis, kampu, keturi įėjimai – pagrindinis nukreiptas į kelią. Į kelio pusę centre buvo iškilęs mezoninas, o šalia jo, dabar jau nesantis, portikas. Prieangių vienšlaičius stogus prilaiko kolonėlės. Namą puošia mūrinė arkada, pusapskritės arkos, plačios mentės. Aplink namą eina kelių traukų karnizas, paįvairintas smulkiais dantukais. Sienų kampai apkalti lentomis, imituojant rustus.

Svečių ir gyvenamosios patalpos sujungtos anfilada. Tarp dviejų priemenių buvo virenė. Salone buvo geometrinio piešinio ąžuolinis parketas. Dar išlikę ir glazūruotų koklių, papuoštų augaline ornamentika, krosnių. Yra įsprūdinių durų su įmantriais kaltos geležies vyriais. Sienas puošė ištapyti piliastrai, nišos ir karnizai.

## [taisyti] Istorija

Iki XIX a. pradžios kaimas buvo žinomas kaip Aluotėliai, iki 1921 m. – Jonava. 1950 m. įsteigta biblioteka, kuri 1996 m. sujungta su mokyklos biblioteka ir perkelta į Adomynės dvaro patalpas. 2005 m. paminėtas minėjimo rašytiniuose šaltiniuose 450 metų jubiliejus.

### [taisyti] Pavadinimo kilmė

Manoma, kad kaimo pavadinimas yra asmenvardinės kilmės, nuo vardo Adomas.

## [taisyti] Nuorodos

- Parapija

Rodomas puslapis "http://lt.wikipedia.org../../../a/d/o/Adomyn%C4%97.html"

Kategorija: Kupiškio rajono gyvenvietės

##### Views

- Straipsnis
- Aptarimas
- Dabartinė versija

##### Paieška